**PRAVILNIK**

**O NASTAVNOM PLANU I PROGRAMU ZA PETI I ŠESTI RAZRED OSNOVNOG OBRAZOVANJA I VASPITANJA**

("Sl. glasnik RS - Prosvetni glasnik", br. 6/2006)

**BOSANSKI (BOŠNJAČKI) JEZIK SA ELEMENTIMA NACIONALNE KULTURE**

**Peti razred**

**Cilj** nastave **Bosanskoga jezika sa elementima nacionalne kulture** jeste sticanje znanja o osobenostima bosanskoga jezika, književnosti i kulture Bošnjaka, kao i razvijanje svijesti o sopstvenom nacionalnom identitetu, te svijesti o tome da ih nacionalne osobenosti ne čine manje vrijednim subjektima šire društvene zajednice.

Kod učenika treba probuditi interesovanje da čitaju, zapisuju, prikupljaju i sistematizuju leksiku svoga maternjeg jezika, da upoznaju, prihvate i afirmišu osobenosti svoje kulture, običaja i načina života.

**Operativni zadaci**

- upoznavanje, njegovanje i afirmisanje kulture Bošnjaka;

- ovladavanje bosanskim standardnim jezikom u usmenom i pismenom izražavanju;

- njegovanje i bogaćenje jezičkog i stilskog izraza;

- bogaćenje riječnika bošnjačkom leksikom;

- upoznavanje učenika sa bogatom riznicom narodnog stvaralaštva Bošnjaka (epske pjesme-krajišnice, balade, sevdalinke, hićaje);

- sticanja znanja iz historijske Bošnjaka.

Sadržaji programa

1. JEZIK

GRAMATIKA

**Riječi i rečenice**

- prvi pisani spomenici na bosanskom jeziku;

- riječ - značenje, oblik i porijeklo riječi;

- glasovi i podjele glasova;

- rečenice: proste, proširene, složene;

- subjekat, predikat;

- atribut, apozicija, objekat;

- sintagma.

**Pravopis i pravilan izgovor**

- pisanje NE uz imenice, pridjeve i glagole;

- izgovor i pisanje Č i Ć;

- izgovor i pisanje Dž i Đ;

- pisanje hlasa H;

- pisanje J, JE, IJE.

**Književnoteorijski pojmovi:**

- književni rodovi i vrste;

- kompozicija književnog djela (pjesme);

- opis vanjskog i unutrašnjeg prostora;

- vrste stihova (peterac, osmerac, deseterac);

- vrste strofa (distih, tercina, katren);

- vezani i slobodni stih;

- likovi u dramskom djelu.

- pozorište, televizija, radio

2. KNJIŽEVNOST

|  |  |
| --- | --- |
| Alija Nametak | Za obraz (odlomak) |
| Ćamil Sijarić | Hrt |
| Zija Dizdarević | Majka |
| Halid Kadrić | Poljubac |
| Zaim Azemović | Dug Zavičaju |
| Ismet Rebronja | Selimova kruška |
| Alija Isaković | Niko-i-ništa |
| Alija H. Dubočanin | Lađarski put |
| Ahmet Hromadžić | Vodeni cvjetovi |
| Nedžad Ibrišimoviš | Sijelo mudraca |
| Abdulah Sidran | Dok se dvoje svađaju-treći se koristi |
| Vefik Hadžismajlović | (filmski scenarij) Đaci-pješaci |
| Zuko Džumhur | Slika Isfahana (putopis) |
| Advan Hozić | Majstorija (odlomak) |
| Ismet Bekrić | Otac s kišobranom |
| Kasim Deraković | Svici |
| Ibrahim Kajan | O mojem dijelu svijeta |
| Muhidin Šarić | Kuću kućom čine djeca |
| Džemaludin Latić | Česma |
| Enisa Osmančević-Ćurić | Različak |
| Bisera Alikadić | San |
| Osman Đikić | Prvi snijeg |
| Nedžad Ibrišimović | Bosna |
| Izet Sarajlić | Neka nam oproste trave |
| Enes Kišević | Kiša |
| Husein Bašić | Zemlja |
| Nerkezi | Opero |
| Halil Džubran | Himna cvijeta |
| Kemal Mahmutefendić | Roman o novčiću (odlomak) |
| Safet Sijarić | Vučja gora (odlomak) |
| Vijlam Sarojan | Pet zrelih krušaka |

3. KULTURA IZRAŽAVANJA

**Usmeno izražavanje:**

- prepričavanje;

- stvaralačko prepričavanje;

- razgovor (spontani, telefonski).

**Slušanje:**

- razvijanje kulture slušanja različitih tekstova ili usmenog izlaganja.

**Čitanje:**

- izražajno čitanje lirskog, proznog i dramskog teksta;

- glasno čitanje;

- čitanje po ulogama;

- čitanje u sebi sa određenim zadatkom.

**Pismeno izražavanje:**

- pismeno prepričavanje;

- dopisivanje: lična i poslovna korespodencija;

- lijepo pisanje;

- opis lika (portret);

- opis pejzaža (slika prirode).

4. ELEMENTI NACIONALNE KULTURE

**Narodno stvaralaštvo**

|  |  |
| --- | --- |
| Lirska narodna pjesma | Djevojka je ružu brala |
| Sevdalinka | Po Taslidži pala magla |
| Balade | Čelebija Mujo i njegova draga |
| Epska narodna pjesma | Mujo Hrnjica ženi brata Halila |
| Bajka | Bajka o prstenu |

**Znamenitosti**

- Značajni kulturno-historijski spomenici Bošnjaka;

- značajne ličnosti iz historije Bošnjaka;

- život i običaji Bošnjaka;

- događaji iz bliže i dalje prošlosti Bošnjaka, koje ne treba zaboraviti;

- geografski položaj Sandžaka.

Način ostvarivanja programa

U procesu nastave **Bosanskog jezika sa elementima nacionalne kulture** treba uvažiti osnovnu pedagošku pretpostavku **da je učenik u centru obrazovno radne kreacije,** pa stoga nastavnik mora upoznati i uvažavati intelektualno-mentalne i psihološke sposobnosti učenika, kako bi pronašao didaktičku formulu koja će garantovati da će učenici moći savladati nove sadržaje.

Tokom nastavnog procesa treba na zanimljiv način prezentirati pažljivo odabrane jezičko-literarne vrijednosti koje će učenici bez teškoća usvojiti će im biti potrebne za dalje školovanje, bogaćenje opšte kulture i znanja o životu.

Sem opštih metoda u savremenoj nastavi jezika i književnosti treba primijenit i i:

- metodu čitanja i rada na tekstu (tekst metoda)

- metodu razgovora - dijalošku metodu

- metodu izlaganja i objašnjavanja (monološku metodu)

- **metodu praktičnog rada** - naučno-istraživačka metoda iz oblasti jezika, iz oblasti dijalektologije, uočavanje prozodijskih osobina lokalnog govora, sakupljanje raznih oblika usmene književnosti, rad na sredstvima medijske tehnologije (davanjem uloga i zaduženja kao: spiker, reporter, urednik, lektor, koreograf, glumac...)

Treba takođe primijeniti različite oblike rada kao što su: rad sa pojedincima –diferencirani rad, rad u parovima, rad u grupama, rad sa cijelim odjeljenjem - te učenje kroz različite vrste igara, kao što su kvizovi, recitali, imitacije, skečevi i slično, kako bi se nenametljivim ponavljanjem i uvježbavanjem došlo do ciljanih rezultata